Η **Λουισάνα Λορελέυ Λοπιλάτο δε λα Τόρρε**  (ισπανικά: Luisana Loreley Lopilato de la Torre*,* γενν. 18 Μαΐου 1987) είναι Αργεντίνα ηθοποιός, μοντέλο και πρώην τραγουδίστρια. Είναι ευρύτερα γνωστή από τους ρόλους της στις σειρές "Chiquititas", "Rebelde Way", "Alma Pirata", "Casados con Hijos" και "Atraccion x4". Υπήρξε επίσης μέλος του μουσικού συγκροτήματος Erreway από το 2002 έως το 2004.

Βιογραφία
---------

Γεννήθηκε στις 18 Μαΐου 1987 στο Μπουένος Άιρες από τους Μπεατρίς "Μπέττυ" δε λα Τόρρε και Εδουάρδο Λοπιλάτο. Έχει δύο μεγαλύτερα αδέλφια, την Ντανιέλα (γενν. 1979) που είναι διατροφολόγος και τον Ντάριο (γενν. 1981) που είναι επίσης ηθοποιός. Έχει ισπανική και ιταλική καταγωγή. 

Ξεκίνησε την καριέρα της στην ηλικία των 5 ετών ως μοντέλο, καθώς έπαιζε και σε τηλεοπτικές διαφημίσεις. Έπειτα, έκανε ένα πέρασμα στο *Chiquititas* του 1997. Έπαιξε τον πρώτο μεγαλύτερο ρόλο της στην σειρά  *Mi Familia es un dibujo* (Η οικογένειά μου είναι ένα σχέδιο) το 1998, ενώ κατά τη διάρκεια αυτή συνέχισε να δουλεύει ως παιδί-μοντέλο. Το 1999, επιλέχτηκε για να παίξει τη Λουισάνα Μάσσα στο Τσικιτίτας, μια δημοφιλής τηλεοπτική σειρά που δημιουργήθηκε απ' την Κρις Μορένα.

Η Λοπιλάτο υπέγραψε σύμβαση με την Κρις Μορένα Γκρουπ, και έχει κυκλοφορήσει τέσσερα άλμπουμ *Chiquititas soundtracks* - *Chiqutitias Vol. 5* (2000), *Chiqutitias Vol. 6* (2000), *Chiquititas Vol. 6* (2001) και *Chiquititas: Rincón de Luz* (Τσικιτίτας: Η Γωνιά του Φωτός) (2001). Είναι ο ρόλος της Λουισάνα Μάσα στο *Chiquititas, la historia* (Τσικιτίτας, Η ιστορία), μια εκπομπή μίνι-σειρά του 2001, και στο *Chiquititas: Rincón de Luz* (Τσικιτίτας: Η Γωνιά του Φωτός}, και στο *Τσικιτίτας* spin-off ταινία του 2001. Το 2000, εμφανίστηκε επίσης στην ταινία *Un Amor en Moises Ville* (Μια Αγάπη στο Μοισές Βίλ).

Το 2002, η Λουισάνα πήρε το ρόλο της "Μία Κολούτσι" το 2002-03 στην τηλεοπτική σειρά *Ανυπότακτες Καρδιές*, που δημιουργήθηκε από την Κρις Μορένα. Αυτή μαζί με την Καμίλα Μπορδονάμπα, το Φελίπε Κολόμπο και τον Μπενχαμίν Ρόχας, διαμόρφωσαν μια ποπ ροκ μπάντα, τους Erreway. Οι Erreway κυκλοφορήσαν τρία άλμπουμ - *Señales* (Σημάδια) (2002), *Tiempo* (Χρόνος) (2003) και *Memoria* (Μνήμη) (2004) - τα οποία πουλήθηκαν σε περισσότερα από 5 εκατ. αντίτυπα παγκοσμίως. *Señales* και *Tiempo* έγιναν πλατινένια στην Αργεντινή (*Señales* έγινε δυο φορές πλατινένιο), ενώ το *Memoria* έγινε χρυσό το 2004 στην ταινία *Erreway: 4 Caminos* (Erreway:4 Δρόμοι) που ήταν μια επιτυχία box-office.
Οι Erreway, γνώρισαν μεγάλη επιτυχία σε πολλές χώρες αλλά τελικά επισήμως διαλύθηκαν το 2005, όμως, όταν βγήκε *El Disco de Rebelde Way* (Η Ντίσκο από τις Ανυπότακτες Καρδιές) το 2006 ανακοίνωσαν την επανένωση. Το 2007 ανακοινώθηκε ότι η Λουισάνα έφυγε απ' τους Erreway (αν και συμπεριλαμβανόταν στους υπόλοιπους δίσκους/συλλογές του group μέχρι και το 2007) και ότι τα υπόλοιπα μέλη θα έχουν μια περιοδεία στην Ισπανία ως τρίο. Επιβεβαιώθηκε επίσης ότι η Λουισάνα θα ηχογραφούσε ένα σόλο άλμπουμ, καθώς και ότι είχε υπογράψει με την Universal Music Group.

Η Λουισάνα απέκτησε μεγάλη δημοσιότητα στη Λατινική Αμερική, την Ισπανία, την Ελλάδα και το Ισραήλ μετά απ' τις *Ανυπότακτες Καρδιές*. Έλαβε πολλές μεταγενέστερες προτάσεις και κατέληξε να υπογράψει με την Pol-Ka Productions, με την οποίο έκανε δύο σειρές, *Los Secretos de Papá* (Τα μυστικά του μπαμπά) και *Los Pensionados* (Οι Συνταξιούχοι). Το 2005 η Λουισάνα εμφανίστηκε στο *Casados con Hijos* (Παντρεμένος με παιδιά), την αργεντίνικη εκδοχή του *Married...with Children*. Επαιξε το ρολο της Πάολα Αρχέντο, ένας χαρακτήρας που αρχικά παιζεται απ' την Κριστίνα Άπλγκεϊτ. Ήταν υποψήφια στα Βραβεια Μαρτίν Φιέρο για τον καλύτερο δεύτερο γυναικείο ρόλο. Για μια ακόμη φορά συνεργάστηκε με την Κρις Μορένα στο *Alma Pirata* (Πειρατική Ψυχή), με συμπρωταγωνιστή τον Μπενχαμίν Ρόχας, τον Μαριάνο Μαρτίνες, την Ισαμπέλ Μασέδο και τον Νικολάς Βάσκες.

Το 2007, η Λουισάνα ήταν οικοδέσποινα στα Βραβεία MTV Λατινικής Αμερικής και στα Βραβεία Λάτιν MTV, με την πρώην Μις Κολομβία Βάλερι Ντομίνγκες. Ήταν υποψήφια στα βραβεία ACE καλύτερης ηθοποιού για το ρόλο της στη θεατρική παράσταση *Arlequín*, και στα Βραβεία Μαρτίν Φιέρο ήταν υποψήφια στην τηλεοπτική κωμωδία *El Capo*. Το Gente ονομασε τη Λοπιλάτο "Το Πρόσωπο της Χρονιάς». Η Λοπιλάτο παράλληλα με τον Ροδρίγο Γκονσάλες και τη Σαμπρίνα Γκαρσιαρένα επαιξε το 2008 στη σειρα *Encandilados* (Θαμπωμένος), φτιαγμένη ειδικά για κινητά τηλέφωνα, καθώς επίσης και στη θεατρική παράσταση *La Cenicienta* (Η Σταχτοπούτα) με το Ροδρίγο Γκιράο Ντίας. Από το 2008 έως το 2009, πήρε το ρόλο μαζι με το Γκαμπριέλ Γκόιτι, το Ροδρίγο Γκιράο Ντίας, την Καμίλα Μπορδονάμπα, τον Ελίας Βινιόλες και τον αδελφός της Νταρίο Λοπιλάτο στη σειρά *Atracción x4* (Έλξη X4).

Το 2009, η Λοπιλάτο μαζί με το Νικολάς Καμπρέ και την Χιμένα Ακάρδι έπαιξε στην ταινία *Papá por un Día* (Μπαμπάς για μια μέρα). Έδωσε τη φωνή της στην ταινία κινούμενων σχεδίων, *Plumíferos* (Ελεύθερα Πουλιά), η οποία ολοκληρώθηκε το 2008, κυκλοφόρησε τελικά το Φεβρουάριο του 2010. Η Λοπιλάτο το 2010 έπαιξε στην σειρά *Alguien que me quiera* (Κάποιος που αγαπάει).

Η Λοπιλάτο απόκτησε μεγάλη δημοτικότητα την περίοδο του *Ανυπότακτες Καρδιές* κι εμφανίστηκε σε πάνω από 50 έξώφυλλα, με τη συπρωταγωνίστρια της Κατερίν Φουλόπ, κέρδισε συγκρίσεις κι από τότε έχει γίνει μοντέλο (άλλωστε ήταν και μικρή) για πολλές μάρκες, μόνη της ή μαζί με τους *Erreway*. Έχει συμμετάσχει σε διαφημίσεις κι έχει γίνει το μοντέλο σ' επώνυμες εταιρείες όπως *47 Street*, *Promesse*, *Gottex*, *Bubbaloo*, *John Foos*, *Pent Ten*, *Rebelde Way underwears*, *Kukuloco*, *Motor Oil Underwears for Juniors*, *Ripley S.A.*, *Sugus Combinados*, *BlackBerry*, *Coca-Cola*, *Axe*, *Keff*, *McDonald's*, *Gillette*, *L'Oreal Elvive*, *Marcela Koury*,  *Vitamina*,  *Alberto V5*, *Nazaria Zapatos*, *Ona Saez Jeans*, *Último* κ.ά.

Προσωπική ζωή
-------------

Από το 2004 έως το 2006 ήταν σε σχέση με τον ηθοποιό Μαριάνο Μαρτίνεζ. Έπειτα, για τρία χρόνια υπήρξε ζευγάρι με τον αντισφαιριστή Χουάν Μόνακο (2006-2009).

Το 2009 αρραβωνιάστηκε με τον Καναδό τραγουδιστή Μάικλ Μπουμπλέ και στις 31 Μαρτίου 2011 παντρεύτηκαν στην Αργεντινή. Έχουν αποκτήσει τέσσερα παιδιά: τον Νώα Λούϊς Εδουάρδο (γενν. 27 Αυγούστου 2013), τον Ελάϊας Ντάρειο Ντεμέτριο (γενν. 21 Ιανουαρίου 2016), την Βίδα Άμπερ Μπεατρίς (γενν. 25 Ιουλίου 2018) και την Σιέλο Γιόλι Ρόουζ (γενν. 20 Αυγούστου 2022).

Φιλμογραφία
-----------

| Ταινίες |
| --- |
| Έτος | Ταινία | Ρόλος | Σημειώσεις |
| 2001 | Un Amor en Moises Ville | Χάνα |  |
| Chiquititas: Rincón de luz | Λουισάνα Μάσα |  |
| 2004 | Erreway: 4 Caminos | Μία Κολούτσι |  |
| 2009 | Papá por un Día | Χουλιέτα |  |
| 2010 | Plumíferos | Φεϊφι | Φωνή |
| 2012 | Predeterminados | Βέρα |  |
| 2014 | Las Insoladas | Λάλα |  |
| 2016 | Fair Market Value | Κένταλ |  |
| 2017 | Los que aman, adian | Μέρι |  |
| 2018 | Perdida | Μανουέλα Πελάρι |  |
| Τηλεόραση |
| Έτος | Τίτλος | Ρόλος | Σημειώσεις |
| 1997 | Chiquititas | Κορίτσι (πέρασμα) |
| 1998 | Mi famila es un dibujo | Λορένα |  |
| 1999-2001 | Chiquititas | Λουισάνα Μάσα | Πρωταγωνιστικός ρόλος |
| 2002-2003 | Rebelde Way | Μία Κολούτσι | Πρωταγωνιστικός ρόλος |
| 2004 | Los Pensionados | Μαρτίνα |
| Los Secretos de Papá | Καμίλα |  |
| 2005 | Numeral 15 | Λόλα Γκόμεζ | Mini σειρά |
| 2005-2006 | Casados con Hijos | Πάολα Αρχέντο | Υποψηφιότητα – Βραβεία Μαρτίν Φιέρο για Καλύτερο Β’ Γυναικείο Ρόλο |
| 2006 | Alma Pirata | Αλέγρα Ριγάντι |  |
| 2007 | El Capo | Ορνέλλα Μαστρογιουσέπε |  |
| Los Premios MTV Latinoamérica | Η ίδια | Παρουσιάστρια |
| 2008-2009 | Atracción x4 | Νίνα Λακάγιε |  |
| 2010 | Alguien que me quiera | Μπιάνκα Ριβέρα |  |
| 2011 | Rio | Αστυνομικός |  |
| 2012 | Lobo | Βικτόρια "Βίκυ" Ροπλέδο |  |
| 2013 | En Terapia | Βαλεντίνα Ρούμπιο |  |
| 2014 | Una buona stagione | Σίλβια Φεράρι |  |
| Θέατρο |
| Έτος | Τίτλος | Ρόλος | Σημειώσεις |
| 1999-2001 | Chiquititas | Λουισάνα Μάσα |  |
| 2007 | Arlequin | Κλαρίσα | Υποψηφιότητα – Βραβεία ACE για Καλύτερο Β’ Γυναικείο Ρόλο |
| 2008 | La Cenicienta | Σταχτοπούτα |  |
| Μουσικά Βίντεο |
| Έτος | Τίτλος | Ρόλος | Καλλιτέχνης |
| 2002 | Resistire |  | Erreway |
| Sera Porque Te Quiero |
| Bonita de Mas |
| Sweet Baby |
| 2003 | Será de Dios |
| Para Cosas Buenas |
| Te Soñé |
| Tiempo |
| 2004 | Memoria |
| 2009 | Haven't Met You Yet | Michael Buble |
| Te extraño | Atraccion x4 |
| 2013 | Close Your Eyes | Michael Buble |

Βραβεία και υποψηφιότητες
-------------------------

| Έτος | Βραβείο | Κατηγορία | Υποψηφιότητα | Αποτέλεσμα |
| --- | --- | --- | --- | --- |
| 2005 | Βραβεία Μαρτίν Φιέρο | Καλύτερη Κωμωδία | *Casados con Hijos (Παντρεμένος με παιδιά)* | Νίκη |
| 2006 | Βραβεία Clarín | Καλύτερη Καθημερινή Κωμωδία Φαντασίας | Υποψηφιότητα |
| Βραβεία Μαρτίν Φιέρο | Καλύτερος Β’ Γυναικείος Ρόλος |
| Καλύτερη Νεανική Κωμωδία | *Alma Pirata (Πειρατική Ψυχή)* | Νίκη |
| 2007 | Καλύτερη Κωμική Σειρά | *El Capo* | Υποψηφιότητα |
| Βραβεία ACE | Καλύτερος Β’ Γυναικείος Ρόλος | *Arlequin (Άρλεκιν)* |
| 2009 | Βραβεία Cilsa | Για την Προστασία εναντίον των ζώων | Νίκη |
| Περιοδικό FHM Ισπανίας | 86η στις *100 πιο σέξι γυναίκες στον κόσμο* |
| 2010 | 17η στις *100 πιο σέξι γυναίκες στον κόσμο* |
| 2011 | 11η στις *100 πιο σέξι γυναίκες στον κόσμο* |
| 2012 | Περιοδικό DT Ισπανίας | 15η στις *50 πιο σέξι γυναίκες στον κόσμο* |
| Περιοδικό FHM Ισπανίας | 6η στις *100 πιο σέξι γυναίκες στον κόσμο* |
| 2013 | 25η στις *100 πιο σέξι γυναίκες στον κόσμο* |
| Βραβεία Tato | Καλύτερη Ηθοποιός σε Δράμα | *En terapia* | Υποψηφιότητα |
| Βραβεία Μαρτίν Φιέρο | Καλύτερος Β’ Γυναικείος Ρόλος |

Δισκογραφία
-----------

### Soundtracks

* *Chiquititas 1998 (Τσικιτίτας 1998)* (1998)
* *Chiquititas 1999 (Τσικιτίτας 1999)* (1999)
* *Chiquititas 2000 (Τσικιτίτας 2000)* (2000)
* *Chiquititas 2001 (Τσικιτίτας 2001)* (2001)
* *Chiquititas Rincón de Luz (Τσικιτίτας Η Γωνιά του Φωτός)* (2001)
* *Alma Pirata (Πειρατική Ψυχή)* (2006)
* *Atracción x4 (Έλξη X4)* (2008)
* *Atracción x4 en Dream Beach (Έλξη X4 στην Παραλία Όνειρο)* (2009)

### Erreway

* *Señales (Σήματα)* (2002)
* *Erreway en Grand Rex ()* (2002)
* *Tiempo (Χρόνος)* (2003)
* *Nuestro Tiempo (Ο Χρόνος μας)* (2003–04)
* *Memoria (Μνήμη)* (2004)
* *Gira 2004 (Γύρος 2004)* (2004)
* *El Disco de Rebelde Way (Η Ντίσκο από τις Ανυπότακτες Καρδιές)* (2006)
* *Erreway en Concierto (Erreway: Συναυλία)* (2006)
* *Erreway presenta su caja recopilatoria* (2007)

Πηγές
-----

1. ↑  Luisana Lopilato: "No me siento una chica sexy" Αρχειοθετήθηκε 2012-02-18 στο Wayback Machine. από *Gente* (24–09–02)
2. ↑  Discos de Oro y Platino: Erreway, Tiempo[*νεκρός σύνδεσμος*] από CAPIF (15–04–03)
3. ↑  Discos de Oro y Platino: Erreway, Señales[*νεκρός σύνδεσμος*] από CAPIF (29–07–02)
4. ↑  Erreway in Spain: Tour 2007 Αρχειοθετήθηκε 2009-02-21 στο Wayback Machine. από Luisana.net
5. ↑  Luisana: Recording Album!
6. ↑  Exclusive: Luisana Lopilato in a recording studio
7. ↑  Luisana Lopilato: A esta chica, Suar le echó el ojo Αρχειοθετήθηκε 2011-07-06 στο Wayback Machine. από *Gente* (24–11–03)
8. ↑  Gente chose Lopilato the Celebrity of the Year
9. ↑  Luisana Lopilato has taken over the celphones soap opera world
10. ↑  Luisana Lopilato attends *La Cenicienta* premiere with Rodrigo Guirao Díaz
11. ↑  The new fiction of Tinelli
12. ↑  «Papá por un Día — Filmando». Αρχειοθετήθηκε από το πρωτότυπο στις 25 Ιανουαρίου 2004. Ανακτήθηκε στις 15 Οκτωβρίου 2015.
13. ↑  «*Plumíferos*: the first Argentine movie in 3D». Αρχειοθετήθηκε από το πρωτότυπο στις 21 Φεβρουαρίου 2009. Ανακτήθηκε στις 15 Οκτωβρίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λουισάνα Λοπιλάτο** |

* Λουισάνα Λοπιλάτο στην IMDb
* Βιογραφία της Λουισάνα Λοπιλάτο στο infobiografias.com Αρχειοθετήθηκε 2017-05-03 στο Wayback Machine. (Ισπανικά)
* Βιογραφία της Λουισάνα Λοπιλάτο στο iTematika.com (Ισπανικά)
* Βιογραφία της Λουισάνα Λοπιλάτο στο Quien.NET (Ισπανικά)
* Βιογραφία της Λουισάνα Λοπιλάτο στο Modelos Argentinas (Ισπανικά)
* Η Λουισάνα Λοπιλάτο στο Cinenacional.com
* Facebook της Λουισάνα Λοπιλάτο
* Instagram της Λουισάνα Λοπιλάτο
* Twitter της Λουισάνα Λοπιλάτο
* Luisana Lopilato Official fanclub twitter
* Web FansClub
* Ultimo Lingerie

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 8895155226731784490003
* **Europeana**: agent/base/159815
* ISNI: 0000 0004 0301 5697
* BNE: XX5835329

 |

 |